CELEX: 31995D0117
Language: mt
Date: 1995-03-30 00:00:00
Title: Id-Deċiżjoni tal-Kummissjoni tat-30 ta' Marzu 1995 li tiffissa l-kriterji għat-testjar ta' tjur għall-qatla li joriġinaw f’ żona ta' sorveljanza għall-marda ta' Newcastle, b’ applikazzjoni ta' l-Artikolu 5(3) tad-Direttiva tal-Kunsill 91/494/KEE Test b’ rilevanza għall-AEE

Avviż Legali Importanti

|

31995D0117

Official Journal L 080 , 08/04/1995 P. 0050 - 0051

		Id-Deċiżjoni tal-Kummissjonitat-30 ta' Marzu 1995li tiffissa l-kriterji għat-testjar ta' tjur għall-qatla li joriġinaw f’ żona ta' sorveljanza għall-marda ta' Newcastle, b’ applikazzjoni ta' l-Artikolu 5(3) tad-Direttiva tal-Kunsill 91/494/KEE(Test b’ rilevanza għall-ŻEE)(95/117/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 91/494/KEE tas-26 ta' Ġunju 1991 dwar il-kundizzjonijiet tas-saħħa ta' l-annimali li jiiregolaw il-kummerċ intra-Komunitarju fi u importazzjonijiet minn pajjiżi terzi ta' laħam tat-tjur frisk [1], kif l-aħħar emendata bid-Direttiva 93/121/KE [2], u partikolarment l-Artikolu 5(3) tagħha,Billi b’ applikazzjoni tad-dispożizzjonijiet ta' l-Artikolu 5(3) tad-Direttiva 91/494/KEE huwa meħtieġ li jiġu ddeterminati partikolarment il-metodoloġiji għat-twettiq ta' testijiet viroloġiċi għall-marda ta' Newcastle; billi f’ dan ir-rigward huwa xieraq li ssir dispożizzjoni għall-proċedura tal-kampjunar, il-proċedura għat-twettiq tat-testijiet u l-interpretazzjoni tar-riżultati tat-testijiet;Billi ġie kkonsultat il-Kumitat Veterinarju Permanenti u ta r-rapport tiegħhu fit-12 ta' Diċembru 1994;Billi l-miżuri kkontemplati f’ din id-Deċiżjoni huma skond l-opinjoni tal-Kumitat Veterinarju Permanenti,ADDOTTAT DIN ID-DEĊIŻJONI:Artikolu 1B’ applikazzjoni ta' l-Artikolu 5(3) tad-Direttiva 91/494/KEE il-kampjunar u t-testjar viroloġiku biex jiġi skoperti il-virus tal-marda ta' Newcastle għandhom jikkonformaw mar-rekwiżiti ta' l-Anness.Artikolu 2Din id-Deċiżjoni għandha tgħodd b’ effett mill-1 t' April 1995.Artikolu 3Din id-Deċiżjoni hija indirizzata lill-Istati MembriMagħmula f’ Brussel, it-30 ta' Marzu 1995.Għall- KummissjoniFranz FischlerMembru tal-Kummissjoni[1] ĠU L 268, ta' l-24.9.1991, p. 35.[2] ĠU L 340, tal-31.12.1993, p. 39.--------------------------------------------------L-ANNESS1. KampjunarGħandhom jittieħdu għall-inqas 60 kampjun li fihom għall-inqas 30 swabs kloakali u 30 swabs trakeali minn kull flotta. Għall-inqas 60 għasfur għandhom jiġu kkampjunati. Il-kampjuni għandhom jittieħdu 5 ijiem qabel il-qatla, u jiġu trasportati, mkessħa, iżda mhux iffriżati fil-Laboratorju Nazzjonali tal-Marda ta' Newcaslte għat-testijiet.2. Trattament tal-kampjuniMhux aktar minn 5 kampjuni ta' kull tip jistgħu jinġabru. L-i swabs għandhom jitqiegħdu f’ medju suffiċjentement antibijotiku biex jaċċertaw immersjoni kompleta u wara l-aġitazzjoni jitħallew għal xi sagħtejn f’ temperatura ambjentali (jew ħinijiet itwal b’ 4 °C) u mbagħad jiġu kkjarifikati b’ ċentrifugazzjoni (eż. 800 sa 1000 x g għal 10 minuti).3. Medju antibijotikuEżempju tipiku għal swabs kloakali huwa: 10000 unità/ml penicillin, 10 mg/ml streptomycin, 0,25 mg/ml gentamycin u 5000 unità/ml mycostatin fis-salina buffered bil-fosfat b 4 °C pH 7,2 sa 7,4. Jista’ jiżdied 50 Ntg/ml oxytetracycline. Il-konċentrazzjonijiet antibijotiċi jistgħu jitnaqqsu għal ħames darbiet għal swabs trakeali. Huwa imperattiv li meta jsir il-medju il-pH jiġi vverifikat wara ż-żieda tal-antibijotiċi u jiġi aġġustat mill-ġdid.4. Iżolament tal-virus f’ bajd ta' tjur embrijonatIl-likwidu kkjarifikat supernatenti għandu jiġi inokula f’ ammonti ta' 0.2 ml fil-kavità allantoika ta' kull waħda minn minimu ta' erba’ bajdiet ta' tjur embrijonat li ġew inkubati għal 8 sa 11 jum. Idealment dan il-bajd għandu jittieħed minn flotta speċifika libera mill-patoġeni, iżda fejn dan mhux prattikabbli huwa aċċettabbli li jintuża bajd miksub minn merħla li tidher libera mill-antikorpi għall-virus tal-marda ta' Newcastle. Il-bajd inokulat jinżammu f’ temperatura ta' 37 °C u jiġu ttestjati bix-xemgħa kuljum. Bajd b’ embrijuni mejta jew li qed imutu, meta jidhru, u l-bajd kolha rimanenti erbat ijiem wara l-inokulazzjoni, għandhom jitkessħu sa 4 °C u l-fluidi allantoiċi-amniotiċi ttestjati għall-attività ħemagglutinattiva.5. InterpretazzjoniIt-test għandu jitiqes negattiv jekk ma tidher l-ebda attività ħemagglutinattiva u ma jiġu iżolat l-ebda virus. L-iżolazzjoni ta' virus tal-marda ta' Newcastle tfisser li l-flotta tiġi ttratata bħala flotta suspettata u soġġettata għar-rekwiżiti ta' l-Artikolu 4 tad-Direttiva tal-Kunsill 92/66/KEE [1]. Jekk il-virus ikun ta' oriġini minn vaċċina, il-kampjunar u t-testjar għandu jiġi mtenni.[1] ĠU L 260, ta' l-5.9.1992, p. 1--------------------------------------------------